AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinimo nereikalingu arba netinkamu (negalimu) naudoti komisija 2020 m. liepos 8 d. Nereikalingų arba netinkamų (negalimų) naudoti daiktų apžiūros pažymomis Nr. S17-15(J5), S17-16(J6), S17-17(J7) pasiūlė pripažinti netinkamais (negalimais) naudoti tris statinius, esančius Molėtų r. sav., Joniškio sen., Surgėnų k: karvidę, siloso tranšėjas, daržinę. Komisija pateikė Molėtų rajono savivaldybės administracijai siūlymą nurašyti 3 statinius, nusidėvėjusius fiziškai ir funkciškai (technologiškai), keliančius pavojų aplinkiniams ir teršiančius aplinką. Daržinės išlikę tik liekanos. Šie statiniai teismo pripažinti bešeimininkiais ir perduoti Savivaldybės nuosavybėn. Savivaldybės administracija ieškos galimybių šiuos statinius likviduoti ir sutvarkyti teritorijas.

Molėtų rajono savivaldybės administracijos direktoriaus 2020 m. liepos 10 d. įsakymu Nr. B6-671 statiniai buvo pripažinti netinkamais (negalimais) naudoti, nes yra nusidėvėję fiziškai ir funkciškai (technologiškai).

Parengto sprendimo projekto tikslas – nurašyti pripažintus netinkamais (negalimais) naudoti Molėtų rajono savivaldybei nuosavybės teise priklausančius ir šiuo metu Molėtų rajono savivaldybės administracijos patikėjimo teise valdomus statinius ir juos likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalys.

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4 ir 13.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantį turtą nurašius, pavojų aplinkiniams ir gamtai keliantys statiniai ES projektų lėšomis bus likviduoti ir sutvarkytos teritorijos.

Neigiamos pasekmės – savivaldybės administracija savo lėšomis turės prisidėti prie griovimo išlaidų. Esamas ES projekto lėšų likutis yra 23362 Eur. Trūkstamas lėšas reikės primokėti Savivaldybės administracijai.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą. Savivaldybės administracija pagal Viešųjų pirkimų įstatymą vykdys rangovų griovimo darbams atlikti atranką.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Statinių likvidavimui reikalingos lėšos paaiškės, pasibaigus rangovo parinkimo konkurso procedūroms.

**6. Vykdytojai, įvykdymo terminai**

Molėtų rajono savivaldybės administracija.